9 घंटे की मशक्कत के बाद बुझाई गई, 170 लोगों को बचाया गया
Hong Kong Building Fire Accident News; Fire breaks out at a 42-storey building in Hong Kong's Tsim Sha Tsui district. हॉन्गकॉन्ग के सिम शा सुई जिले में एक 42 मंजिला इमारत में आग लग गई। ये इतनी भयानक थी कि इसे बुझाने में 9 घंटे लग गए।
हॉन्गकॉन्ग के सिम शा सुई जिले में एक 42 मंजिला इमारत में आग लग गई। ये इतनी भयानक थी कि इसे बुझाने में 9 घंटे लग गए। जिस बिल्डिंग में आग लगी वो शॉपिंग एरिया में स्थित है और उसमें कंस्ट्रक्शन का काम चल रहा था। हादसे की खबर मिलते ही फायर ब्रिगेड की मौके पर पहुंच गई। गनीमत रही कि इसमें किसी की जान नहीं गई।
दमकल विभाग के एक अधिकारी ने कहा- गुरुवार रात करीब 11 बजे एक बिल्डिंग में आग लगने की सूचना मिली। हमने एक टीम फौरन भेजी। 250 फायर फाइटर्स ने कड़ी मशक्कत के बाद शुक्रवार सुबह करीब 8 बजे आग पर काबू पा लिया। घटना देर रात हुई इसलिए आस-पास के इलाके में ज्यादा लोग नहीं थे। हमने 170 लोगों को इवैक्युएट किया।
सबसे पहले हादसे की 2 तस्वीरें देखें...
बिल्डिंग में रेनोवेशन का काम चल रहा था
एक अधिकारी ने बताया कि जिस इमारत में आग लगी, वहां एक बड़ा क्लब और लग्जरी होटल था। इस पूरी इमारत को रेनोवेट किया जा रहा था, इसलिए कुछ मंजिलों पर कंस्ट्रक्शन चल रहा था। इसके लिए 2019 में री-डेवलपमेंट प्रोजेक्ट अप्रूव किया गया था। ये काम जून 2023 तक पूरा होने वाला था।
आग लगने की वजह के बारे में पता नहीं चल सका है। इस बारे में जांच की जा रही है।
हादसे की अन्य तस्वीरें...
